Fotometrija i mjerenje osvjetljenja
PB-113
Rezime: U ovom radu se govori o nauci mjerenja svjetlosti (fotometriji), fotometru, odnosno mjerenom uređaju koji se koristi za mjerenje jačine svjetlosti, i njenim veličinama (svjetlosni tok, svjetlosni intenzitet, sjajnost, osvjetljenje). Svaka od veličina je ukratko opisana, s tim da je poseban akcenat na mjerenju osvjetljenja ili osvijetljenosti, upoznati ćemo se sa Lambertovim zakonima o jačini rasvjete, i propisima koji navode kako trebaju biti osvijetljene pojedine prostorije.
Ključne riječi: fotometrija, fotometar, svjetlosni izvori, svjetlosni tok, intenzitet, sjasjnost
Uvod

Nauka koja se bavi mjerenjem svjetlosnih veličina naziva se fotometrija. Fotometrija je mjerenje svjetla koje je definisano kao elektromagnetno zračenje koje detektira ljudsko oko, ograničeno je na valne duljine od oko 360 do 830 nanometara.
Fotometar je mjereni uređaj za mjerenje jačine svjetlosti. Princip rada fotometra se zasniva na poređenju osvijetljenosti neke površine poznatim izvorom svjetlosti i osvijetljenosti koja proizilazi iz nepoznatog izvora svjetlosti. Fotometrijska mjerenja su ranije vršena koristeći ljudsko oko kao mehanizam za opisivanje psiho-fizičkog učinka zračenja na čovjeka, dok savremena fotometrijska mjerenja koriste elektroničke fotometre. Starije varijante fotometara mjere zatamnjenje, udaljavanje ili primicanje izvora koje je potrebno da bi se izjednačila osvijetljenost dviju površina mjeri se pomoći vizualnog uspoređivanja - vizualni fotometar), danas se koriste fotoelektrični fotometri s fotoćelijama osjetljivim na zračenje. Za sigurnija mjerenja potrebno je poznavati ovisnost osjetljivosti fotoćelije o valnoj duljini zračenja.
Osnovne fotometrijske veličine su: svjetlosni intenzitet, svjetlosni tok, osvjetljenje, sjajnost, s tim da će poseban naglasak u ovom radu biti na osvjetljenost. Postoje posebni propisi koji dikitraju kako pojedini prostori trebaju biti osvijetljeni.
U fotometriji posmatramo tri dijela: komponente stvaranja procesa, prijenosa i dolaska svjetlosti odnosno izvor svjetlosti, svjetlosni tok i osvjetljenje površine.


Izvori svjetlosti
Izvor svjetlosti su tijela ili uređaji koji emitiraju u svjetlost u ljudskom oku u vec navedenim valnim dužinama. 
Izvore svjetlosti dijelimo na:

· Izvore monohromatske svjetlosti (emitiraju samo jednu boju, koju opisujemo jednom valnom dužinom), 

· Izvore polihromatske svjetlosti (sastoji se od nekoliko određenih valih dužina a te valne dužine se mogu prepoznati određenim uređajem, monohromatorom, koji pušta samo jednu valnu dužinu svjetlsti koja na njega pada), 

· Izvore bijele svjetlosti (Sunce).

Osim ove podjele izvori svjetlosti s edijele na: tačkaste, linijske, površinske i volumne.
Na sljedećoj slici je prikazan odnos svjetlotehničkih veličina u realnom svijetu, o svakoj od tih veličina će biti rečeno po nešto:

                  Slika 1. Odnos svjetlotehničkih veličina u realnom svijetu
Svjetlosni tok – fluks (F)
Svjetlosni tok (ϕ ili F) je veličina koja opisuje količinu svjetla koje je emitirano iz izvora i prihvaćeno posmatranom površinom objekta.
Jedinica svjetlosnog fluksa je LUMEN [lm] , tako da je broj lumena u nekom fluksu mjera njegove sposobnosti da izazove osjećaj sjajnosti.

[image: image2.png]N 4
/l\




    Slika 2. Svjetlosni tok
Svjetlosni intenzitet (I)
Svjetlosni intenzitet ili jakost svjetla je svetlosni tok kojeg emitira izvor (a kojeg zapaža oko) po prostornom uglu.
Jedinica jakosti svjetla je candela [cd]

  Slika 3. Svjetlosni intenzitet
Sjajnost – luminacija (L)

Sjajnost je svjetlosni tok kojeg emitira posmatrana površina , a kojeg zapaža oko, odnosno to je pojam koji opisuje sjajnost osvijetljene površine kako je vidi ljudsko oko.

Sjajnost je jedina fotometrijska veličina koju ljudsko oko može direktno vidjeti.

Jedinica za sjajnost je [cd/m2]

       Slika 4. Sjajnost
Osvijetljenost – iluminacija ( E)
Osvjetljenje je mjera za svjetlosni tok koji upada na plohu neke površine.

Osvijetljenost neke površine se mjeri u luksima [lx].

Aparati za merenje osvetljaja i luminanse se, prema osnovnoj svrsi, dele na:

· Luksmetre

· Merila luminancije

  Slika 5. Osvjetljenje 
Osvijetljenost je srazmjerna sa svjetlosnim intenzitetom a obrnuto srazmjerna s kvadratom rastojanja između izvora i posmatrača.
Na sljedećoj slici je prikazana osvijetljenost tokom sunčanog dana (100 000 lux) i osvjetljenje mjeseca i zvijeda (0,2 lux)

                           Slika 6. Osvijetljenost tokom sunčanog dana i noći 
LAMBERTOVI ZAKONI
1. Lambertov zakon o jakosti rasvjete:

Zamislimo tačkasti izvor svjetlosti koji emitira svjetlosni tok jednakomjerno u svim pravcima i oko njega dvije kuglaste plohe radijusa r1 i r2
Jakost rasvjete na tim plohama jest:                                               [image: image7.png]



                                                                                              Slika 7. Kuglaste plohe s radiusima
Eo = ϕ / S cosϕ

Jakost rasvjete na kosu plohu:

E = ϕ / S                                                  [image: image8.png]



Odatle proizilazi EO / E = cosϕ                  Slika 8. Jakost rasvjete na kosu plohu
Pa je: E = Eo * cosϕ

2. Lambertov zakon glasi:

Jakost rasvjete neke plohe upravo je razmjernas kosinusom upadnog ugla svjetlećih zraka.
Eo = ϕ / 4πr2  ; ϕ = 4πJ
 to je: Eo = 4πJ / 4πr2 = J / r2
To važi za svaku plohu na koju svjetlosne zrake padaju okomito, ako zrake padaju pod nekim uglom ϕ onda je jakost rasvjete:  

                                                      E = J / r2 * cosϕ lx

Idealni difuzni reflektori reflektiraju svjetlo prema Lambertovom zakonu, Lambertov zakon kaze da je reflektirana energija s male površine u određenom smjeru proporcionalna kosinusu ugla između tog smjera i normale na površinu.

Instrumenti za mjerenje osvijetljenja:
Instrumenti za mjerenje osvjetljenja nazivaju se luksmetri. Savremeni luksmetri imaju mogućnost mjerenja osvjetljenja u veoma širokom opsegu: od 105/106 [lx]. Prema načinu usmjeravanja svjetlosti na radnu površinu, postoji pet sistema osvjetljenja:

· direktno osvjetljenje,

· poludirektno osvjetljenje,

· mješovito osvjetljenje,

· poluindirektno osvjetljenje,

· indirektno osvjetljenje

Najekonomičnije osvjetljenje je direktno osvjetljenje, ali je ravnomjernost osvjetljenja mala. Indirektno osvjetljenje stvara atmosferu i ne osvjetljava sve tačke prostora. Kod ovog osvjetljenja svjetlost je usmjerena ka površini od koje se reflektuje nazad. Optimalan odnos ekonomičnosti i ravnomjernosti osvjetljenja se postiže mješovitim osvjetljenjem. Kod ovog osvjetljenja izvor je postavljen direktno iznad ili malo ispred definisanog mjesta, što za posljedicu ima stvaranje sijenke. 
U radu su navedeni zahtjevi za efikasno osvjetljenje i preporučene vrijednosti osvjetljenja za pojedine prostore. 

Zahtjevi za efikasnim električnim osvijetljenjem:

· dovoljna osvijetljenost

· ravnomjernost osvijetljenja

· izbjegavanje stroboskopskog efekta,

·  izbjegavanje blještanja,

·  dobre sjene,

·  dobro prepoznavanje boja.

U zavisnosti od namjene prostora standardima su preporučene osvjetljenosti za pojedine  prostore: 

Tabela 1. Pewporučena osvjetljenost za pojedine prstorije:
	 Prostor
	Preporučena osvijetljenost E(lx)

	 Ulica, parkiralište
	                                   10

	 Podrum, hodnik, wc
	                                   60

	 Sobe u stanu, čekaonice
	                                  120

	 Kancelarije, učionice
	                                  250

	 Laboratorije 
	                                  500

	  Operacione sale
	                                 2000


Standardima je propisana potrebna ravnomjernost osvjetljenja. Ravnomjernost osvjetljenja se

definiše kao odnos minimalne i srednje vrijednosti osvijetljenosti prostora:

p = Emin / Esr

Električno osvjetljenje otvorenih i zatvorenih prostora
Veći dio dana se provodi u zatvorenim prostorijama. Zbog toga u zatvorenim prostorijama jedan od najvažnijih faktora za zdravlje i komfor u objektima predstavlja kvalitet osvjetljenja. Električno osvjetljenje mora da odgovara svojoj namjeni. Ono treba da omogući olakšan rad, sigurnost komunikacije, ugodan boravak u prostoriji, dekorativan efekat itd.
Proračun električnog osvjetljenja zatvorenog prostora ostvaruje se kroz tri faze:

· izbor ulaznih elemenata (sistem osvjetljenja, tip rasvjetnog tijela i vrijednost zahtijevanog osvjetljenja) prema namjeni prostorije i njenim unutrašnjim elementima,

· proračun ukupnog fluksa i određivanje snage i broja svjetiljki,
· raspored svjetiljki sa sijalicama.
Osvjetljenje zatvorenih prostora
·  Osvjetljenje stanova

Potrebna osvijetljenost u pomoćnim prostorijama (hodnici, kupatilo i sl.) je minimalno 60 [lx], a u ostalim prostorijama 120 [lx]. Ravnomjernost osvjetljenja treba da bude 0.3/0.5. 
·  Osvjetljenje učionica, kancelarija, svlačionica

U školama i kancelarijama je preporučena osvijetljenost 250 [lx] uz ravnomjernost 0.5/0.8.

Najčešće se koriste fluorescentne sijalice koje treba postaviti u svjetiljke sa sjenilom koje sprečava blještanje. Za osvjetljenje školske table se postavlja posebna svjetiljka.

· Osvjetljenje fabrika i radionica

Potrebna osvijetljenost u fabričkom pogonu zavisi od vrste proizvodnje. Za grube radove, kao što su kovanje i livenje, preporučena osvijetljenost je 120 [lx] uz ravnomjernost od 0.3, dok je za bravarske radove i rad na alatnim mašinama i mašinama za obradu drveta preporučena

osvijetljenost 250 [lx] uz ravnomjernost od 0.5. Za fine radove kao što je šivenje, izrada

elektronskih uređaja, montaža fine mehanike i sl. preporučena osvijetljenost je 500 [lx] uz

ravnomjernost od 0.8. Za osvjetljenje se obično koriste fluorescentne sijalice.

·  Osvjetljenje prostora poslovno-uslužnih objekata i izloga

Za unutrašnjost poslovno-uslužnih objekata preporučena osvijetljenost je 250 [lx] uz ravnomjernost0.5/0.8. Posebna pažnja se mora posvetiti osvjetljenju izloga i reklamnih prostora. Za osvjetljenje izloga se koristi kombinovano osvjetljenje fluorescentnim sijalicama ili LED kao opšte osvjetljenje i osvjetljenje sijalicama sa žarnom niti za naglašavanje. Sijalice sa žarnom niti se postavljaju u reflektorske svjetiljke. Potrebno osvjetljenje zavisi od osnovne boje predmeta ili artikla koji se reklamira tako da je preporučena osvijetljenost za reflektujuće površine 100-200 [lx], a za  tamne površine preporučena osvijetljenost je 500÷1000 [lx] 
·  Osvjetljenje ugostiteljskih objekata

Pri izboru svjetiljki neophodno je konsultovati stručno lice koje se bavi enterijerom, jer je pri osvjetljenju ugostiteljskih objekata potrebno posvetiti pažnju estetskim efektima. Orijentaciono, može se uzeti da je neophodna osvijetljenost 250 [lx]
Osvjetljenje otvorenih prostora

Pri osvjetljenju otvorenih prostora kao što su parkirališta, ulice i trgovi preporučena osvijetljenost je 10/20 [lx] uz ravnomjernost 0.2/0.3. Za osvjetljenje se koriste živine, natrijumove i fluorescentne sijalice postavljene u odgovarajuće svjetiljke za vanjsku montažu. Živine i fluorescentne sijalice emituju ugodnu bijelu svjetlost, dok natrijumove sijalice emituju narandžastu svjetlost koja djeluje neprirodno, mada se koriste, jer su manji potrošači električne energije.

Da bi se ostvarilo kvalitetno osvjetljenje određenog sportskog objekta, potrebno je dobro proučiti i precizno definisati osnovne zahtjeve koje je potrebno ispuniti da bi se postigli dobra vidljivost i dovoljan vidni komfor. Prema vizuelnim zahtjevima, sve korisnike sportskog objekta možemo svrstati u četiri karakteristične kategorije: takmičari, službena lica, gledaoci i mediji. 

Kod potpuno otvorenih stadiona, problem osvjetljenja se po pravilu rješava postavljanjem četiri ili više reflektorskih stubova. Veličina stadiona, koja je određena veličinom tribina i atletske staze, određuje i visinu reflektorskih stubova, odnosno mjesto montaže reflektora
Na slici je ilustrativno prikazana rasvjetljenost u zavisnosti od rasporeda izvora svjetlosti:

 Slika 9. Rasvijetljenost u zavisnosti od rasporeda izvora svjetlosti
ZAKLJUČAK:

Električno osvjetljenje kao i ostale veličine u fotometriji ima poseban značaj za čovjeka, vrlo je bitno kako je osvjetljena prostorija u kojoj provodimo slobodno vrijeme i prostorije namjenjene za neke druge svrhe (npr laboratorije), da bi koristili odgovarajuće osvjeteljenje postoje standardi koji nalažu kako pojedine prostorije trebaju biti osvjetljenje.

